
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1955 

4 Οκτωβρίου 2007 


ΑΠΟΦΑΣΕΙ Σ 

Αριθμ. 1211.2/17/07 

Κατάταξη Δοκίμων Υπαξιωματικών 
Λιμενικού Σώματος. 

Ο ΥΠΟΥΡΓΟΣ 

ΕΜΠΟΡΙΚΗΣ ΝΑΥΤΙΛΙΑΣ, ΑΙΓΑΙΟΥ 
ΚΑΙ ΝΗΣΙΩΤΙΚΗΣ ΠΟΛΙΤΙΚΗΣ 

Έχοντας υπόψη: 

1. Τις διατάξεις των άρθρων 4 και 6 του ν. 3079/2002 
«Κύρωση του Κώδικα του Προσωπικού Λιμενικού Σώμα¬ 
τος» (Α' 311) όπως τροποποιήθηκαν με το άρθρο 2 του 
ν. 3569/2007 (Α' 122). 

2. Το άρθρο 6 παρ. 23 του ν. 3027/2002 «Ρύθμιση θε¬ 
μάτων Οργανισμού Σχολικών Κτιρίων, ανώτατης εκπαί¬ 
δευσης» (Α' 152). 

3. Το ν. 3328/2005 «Διεπιστημονικός Οργανισμός Ανα¬ 
γνώρισης Τίτλων Ακαδημαϊκών και Πληροφόρησης και 
άλλες διατάξεις» (Α' 80). 

4. Τις διατάξεις του άρθρου 90 του κώδικα νομοθεσίας 
για την Κυβέρνηση και τα Κυβερνητικά όργανα που κυ¬ 
ρώθηκε με το άρθρο πρώτο του π.δ. 63/2005 (Α' 98). 

5. Το άρθρο 5 του ν. 3242/24.5.2004 «Ρύθμιση για την 
οργάνωση και λειτουργία της Κυβέρνησης, τη διοικητική 
διαδικασία και των Ο.Τ.Α. (Α' 102). 

6. Το π.δ. 205/2007 (ΦΕΚ Α 231). 

5. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του κρατικού προϋπολο¬ 
γισμού, αποφασίζουμε: 

Άρθρο 1 

Προκήρυξη διαγωνισμού. 

1. Ο διαγωνισμός για την εισαγωγή δοκίμων στη Σχολή 
Δοκίμων Υπαξιωματικών Λ.Σ. προκηρύσσεται με απόφα¬ 
ση του Αρχηγού του Λιμενικού Σώματος και η επιλογή 
των υποψηφίων πραγματοποιείται σύμφωνα με τις δι¬ 
ατάξεις της παρούσας. 

2. Στην προκήρυξη ορίζεται: 

α) Ο αριθμός εκείνων που θα εισαχθούν στη σχολή, η 
προέλευσή τους καθώς και οι επιμέρους ειδικότητες. 

β) Τα απαιτούμενα κατά περίπτωση προσόντα. 

γ) Τα απαιτούμενα δικαιολογητικά, ο χρόνος και ο 
τρόπος υποβολής τους. 

δ) Η διαδικασία και ο τρόπος των αθλητικών δοκιμα¬ 
σιών και υγειονομικών εξετάσεων. 

3. Επίσης, με την προκήρυξη ή με άλλες Αποφάσεις του 
Αρχηγού Λιμενικού Σώματος καθορίζονται ο τόπος, ο 


χρόνος και οι διαδικασίες διεξαγωγής των γραπτών εξε¬ 
τάσεων καθώς και κάθε άλλη αναγκαία λεπτομέρεια. 

ΜΕΡΟΣ Α' 

ΥΠΟΨΗΦΙΟΙ ΠΡΟΕΡΧΟΜΕΝΟΙ ΑΠΟ ΙΔΙΩΤΕΣ 
Άρθρο 2 

Γ ενικά προσόντα 

Οι υποψήφιοι/ες για τη Σχολή Υπαξιωματικών Λ.Σ. πρέ¬ 
πει να έχουν ανεξαρτήτως κατηγορίας ή ειδικότητας, 
τα ακόλουθα προσόντα: 

α) Να είναι Έλληνες πολίτες, εγγεγραμμένοι στα 
Μητρώα Αρρένων ή Δημοτολόγια της χώρας, και να 
έχουν συμπληρώσει το 21ο έτος της ηλικίας κατά την 
ημερομηνία λήξης υποβολής των δικαιολογητικών και 
να μην έχουν υπερβεί το 27ο έτος (άνδρες - γυναίκες), 
κατά την 31η Δεκεμβρίου του έτους διενέργειας του 
διαγωνισμού. 

β) Να είναι κάτοχοι πτυχίου Ιδρυμάτων Ανώτατης 
Εκπαίδευσης (ΙΑΕ) και Ακαδημιών Εμπορικού Ναυτικού 
(ΑΕΝ ή πρώην ΑΔΣΕΝ) ή κάτοχοι απολυτηρίου δευτε¬ 
ροβάθμιας εκπαίδευσης (τύπου Λυκείου), με ελάχιστο 
όριο γενικού βαθμού απολυτηρίου το δέκα (10). 

γ) Να έχουν υγεία και άρτια σωματική διάπλαση, που 
διαπιστώνονται από την αρμόδια υγειονομική επιτροπή 
κατάταξης, σύμφωνα με τις διατάξεις του π.δ. 133/2002 
(Α' 109) για τη σωματική ικανότητα υποψηφίων των 
Σχολών των Μονίμων Υπαξιωματικών του Πολεμικού 
Ναυτικού. 

δ) Οι άνδρες υποψήφιοι πρέπει να έχουν ανάστημα 
τουλάχιστον 1,70 μ. και οι γυναίκες τουλάχιστον 1,70 μ. 
αμφότεροι χωρίς υποδήματα. 

ε) Οι άνδρες να έχουν εκπληρώσει τις στρατιωτικές 
τους υποχρεώσεις κατά την ημερομηνία υποβολής της 
αίτησης χωρίς να έχουν απαλλαγεί νόμιμα από αυτές. 
Δεν έχουν δικαίωμα συμμετοχής στο διαγωνισμό όσοι 
έχουν υπηρετήσει για λόγους συνείδησης άοπλη θητεία 
ή εναλλακτική πολιτική κοινωνική υπηρεσία σύμφωνα με 
την νομοθεσία (αρθ. 18-25) του ν. 2510/1997 (Α' 136). 

στ) Οι υποψήφιοι πρέπει: 

ί) Να μην έχουν καταδικαστεί για τέλεση ή απόπειρα 
τέλεσης κακουργήματος σε οποιαδήποτε ποινή. 

ϋ) Να μην έχουν καταδικαστεί για τέλεση ή απόπει¬ 
ρα τέλεσης των αδικημάτων: ανυποταξίας, λιποταξίας, 
προσβολής του πολιτεύματος, προδοσίας της χώρας, 
προσβολής κατά της πολιτειακής εξουσίας, προσβολής 
κατά της ελεύθερης άσκησης των πολιτικών δικαιωμά¬ 
των, παραχάραξης, κιβδηλείας, ψευδορκίας, ψευδούς κα- 

ταμήνυσης, ψευδούς ανωμοτί κατάθεσης, ανθρωποκτο¬ 
νίας (εκτός της προερχομένης από αμέλεια), επαιτείας, 
αλητείας, καταπίεσης, περί ναρκωτικών, λαθρεμπορίας, 
παράνομης αλιείας, κλοπής, υπεξαίρεσης (κοινής και 
στην Υπηρεσία), εκβίασης, απάτης, πλαστογραφίας, δω¬ 
ροδοκίας ή δωροληψίας, απιστίας περί την Υπηρεσία, 
παράβασης καθήκοντος, συκοφαντικής δυσφήμησης, 
οποιοδήποτε κατά της γενετήσιας ελευθερίας ή οικο¬ 
νομικής εκμετάλλευσης της γενετήσιας ζωής. 

ίϋ) Να μην έχουν καταδικαστεί για τέλεση ή απόπειρα 
τέλεσης οποιουδήποτε άλλου εγκλήματος από δόλο σε 
ποινή φυλάκισης τουλάχιστον τριών μηνών. 

ίν) Να μη διώκονται ως φυγόποινοι ή φυγόδικοι για τα 
παραπάνω αδικήματα. 

ν) Να μην έχουν στερηθεί των πολιτικών τους δικαι¬ 
ωμάτων έστω και αν έχει λήξει ο χρόνος που ορίστηκε 
για τη στέρησή τους. 

νί) Να μη τελούν υπό στερητική δικαστική συμπαρά¬ 
σταση (πλήρη ή μερική) είτε υπό επικουρική δικαστική 
συμπαράσταση (πλήρη ή μερική), είτε υπό συνδυασμό 
των δύο προηγουμένων. 

Υποψήφιοι, που έχουν παραπεμφθεί σε δίκη, μπορούν 
να συμμετάσχουν στις εξετάσεις, αλλά δεν κατατάσσο¬ 
νται στο Σώμα αν μέχρι τον χρόνο έκδοσης της διατα¬ 
γής κατάταξης δεν έχει εκδοθεί αμετάκλητη αθωωτική 
απόφαση. 

Ο όρος καταδίκη περιλαμβάνει και την καταδίκη σε 
σωφρονισμό για τα παραπάνω εγκλήματα. 

Σημειώνεται ότι η απονομή χάριτος δεν αίρει το κώλυ¬ 
μα του υποψηφίου από ποινική καταδίκη, εφόσον μέχρι 
την τελευταία ημέρα υποβολής των αιτήσεων δεν έχει 
εκδοθεί το κατά το άρθρο 47 παρ. 1 του Συντάγματος 
π.δ. που αίρει το σχετικό κώλυμα. 

Τα προσόντα και η έλλειψη κωλυμάτων των υποψηφί¬ 
ων πρέπει να συντρέχουν κατά την ημερομηνία εκπνοής 
της προθεσμίας υποβολής των δικαιολογητικών. 

Άρθρο 3 

Κατατασσόμενοι - Ειδικότητες και ειδικά προσόντα 

1. Στην προκήρυξη ορίζεται αριθμός θέσεων από τις 
παρακάτω κατηγορίες/ ειδικότητες σύμφωνα με τις 
υπηρεσιακές ανάγκες: 

α) Ποσοστό εβδομήντα τοις εκατό (70%) του συνολι¬ 
κού αριθμού των θέσεων, που προκηρύσσονται κατα¬ 
λαμβάνεται από ιδιώτες. 

2. Στην προκήρυξη ορίζεται αριθμός θέσεων κατά, 
ειδικότητα, σύμφωνα με τα γενικά και ειδικότερα προ¬ 
σόντα των υποψηφίων ως ακολούθως: 

α) Τα δύο τρίτα του συνολικού αριθμού των θέσεων 
που προκηρύσσονται για κατάταξη δοκίμων Υπαξιωματι- 
κών καταλαμβάνονται από πτυχιούχους Ιδρυμάτων Ανω- 
τάτης Εκπαίδευσης και ΑΕΝ ή πρώην ΑΔΣΕΝ σε αριθμό 
κατά κατηγορία και ειδικότητα που θα ορίζεται στην 
προκήρυξη, σύμφωνα με τις υπηρεσιακές ανάγκες. Γίνο¬ 
νται δεκτοί αντίστοιχοι τίτλοι σπουδών των Ιδρυμάτων 
Ανώτατης Εκπαίδευσης της αλλοδαπής αναγνωρισμένοι 
από το Διαπανεπιστημιακό Κέντρο Αναγνωρίσεως Τίτ¬ 
λων Σπουδών της Αλλοδαπής (ΔΙΚΑΤΣΑ) ή το Ινστιτούτο 
Τεχνολογικής Εκπαίδευσης (ΙΤΕ) ή τον Διεπιστημονικό 
Οργανισμό Αναγνώρισης Τίτλων Ακαδημαϊκών και πλη¬ 
ροφόρησης (Δ.Ο.Α.Τ.Α.Π.) 

β) Το υπόλοιπο ένα τρίτο καταλαμβάνεται από υπο¬ 
ψήφιους που κατέχουν απολυτήριο τίτλο δευτεροβάθ¬ 
μιας εκπαίδευσης της ημεδαπής ή άλλο ισότιμο τίτλο 
σχολών της αλλοδαπής. 

Ανάλογα με τις υπηρεσιακές ανάγκες δύναται να συμ¬ 
μετέχουν: 


γ) Κατηγορία μουσικού: Στην κατηγορία αυτή θα συμ¬ 
μετέχουν υποψήφιοι που θα είναι κάτοχοι οποιουδήποτε 
απολυτηρίου τίτλου δευτεροβάθμιας εκπαίδευσης (τύπου 
Λυκείου) και Διπλώματος Ωδείου για το συγκεκριμένο 
όργανο που θα προβλέπεται στη σχετική προκήρυξη του 
διαγωνισμού, ή οι κάτοχοι Πτυχίου Ωδείου του συγκεκρι¬ 
μένου οργάνου ή απόφοιτοι Ανωτέρας Σχολής Ωδείου ή 
απόφοιτοι Μέσης Σχολής Ωδείου για το συγκεκριμένο όρ¬ 
γανο ή όργανα. Τα ανωτέρω διπλώματα ή πτυχία Ωδείου 
πρέπει να είναι επίσημα, θεωρημένα από το Υπουργείο 
Πολιτισμού, ενώ οι βεβαιώσεις Ωδείου να συνοδεύονται 
από ΦΕΚ άδειας λειτουργίας που να φαίνεται ότι σε 
αυτό λειτουργεί Τμήμα διδασκαλίας του συγκεκριμένου 
οργάνου, καθώς επίσης οι βεβαιώσεις να έχουν θεώρηση 
από το αρμόδιο τμήμα του Υπουργείου Πολιτισμού. 

δ) Κατηγορία κατόχων ειδικοτήτων αποκτηθεισών 
στις Ένοπλες Δυνάμεις: Στην κατηγορία αυτή θα συμ¬ 
μετέχουν υποψήφιοι που θα είναι κάτοχοι οποιουδήποτε 
απολυτηρίου τίτλου δευτεροβάθμιας εκπαίδευσης (τύ¬ 
που Λυκείου) και συγκεκριμένων ειδικοτήτων αποκτηθει¬ 
σών στις Ένοπλες Δυνάμεις όπως θα προσδιορίζονται 
κάθε φορά στην προκήρυξη, οι οποίοι θα προσκομίζουν 
μεταξύ άλλων πιστοποιητικό στρατολογικής κατάστα¬ 
σης τύπου Α' και αποδεικτικό των συγκεκριμένων ειδικο¬ 
τήτων από τις Ένοπλες Δυνάμεις (εφόσον απονέμεται) 
από το οποίο να προκύπτει ότι υπηρέτησαν στις Ε.Δ. 
μέχρι την απόλυσή τους με την ειδικότητα αυτή, που 
θα περιλαμβάνεται στις επισήμως απονεμόμενες ειδι¬ 
κότητες στις Ένοπλες Δυνάμεις. 

3. Οι ειδικότητες της ανωτέρω παραγράφου καθορί¬ 
ζονται στην προκήρυξη σύμφωνα με τις υπηρεσιακές 
ανάγκες. 

4. Τυχόν κενές θέσεις μίας ή περισσοτέρων κατηγορι¬ 
ών/ ειδικοτήτων μπορούν με Απόφαση του Αρχηγού Λι¬ 
μενικού Σώματος να μεταφέρονται και να προσαυξάνουν 
τις θέσεις άλλης κατηγορίας/ ειδικότητας σύμφωνα με 
τις υπηρεσιακές ανάγκες. 

5. Οι υποψήφιοι/ες έχουν δικαίωμα συμμετοχής στο 
διαγωνισμό σε μια μόνο κατηγορία/ ειδικότητα από τις 
αναφερόμενες στην προκήρυξη. 

6. Για τη συμμετοχή στο διαγωνισμό και τη διαδικασία 
επιλογής, οι απολυτήριοι τίτλοι δευτεροβάθμιας εκπαί¬ 
δευσης των υποψηφίων, πρέπει να είναι τριετούς φοί¬ 
τησης, ή τετραετούς για τα εσπερινά Λύκεια σύμφωνα 
με την παρ. 5 του άρθρου 6 του ν. 1566/1985. 

Αρθρο 4 

Δικαιολογητικά υποψηφίων 

1. Όσοι/ες έχουν τα προσόντα των άρθρων 2 και 3 
της παρούσας και επιθυμούν να καταταγούν ως Δόκιμοι 
Υπαξιωματικοί, πρέπει να υποβάλλουν αυτοπροσώπως 
στις κατά τόπους Λιμενικές Αρχές ή στην Κεντρική Υπη¬ 
ρεσία του Υπουργείου Εμπορικής Ναυτιλίας Αιγαίου και 
Νησιωτικής Πολιτικής, όπως θα καθορίζεται λεπτομερώς 
στην προκήρυξη, μέσα στις προθεσμίες που ορίζονται 
σ’ αυτή, τα εξής δικαιολογητικά; 

α) Αίτηση συμμετοχής. 

β) Επικυρωμένο φωτοαντίγραφο Τίτλου Σπουδών: 

- οι προερχόμενοι από ΙΑΕ, ΑΕΝ ή πρώην ΑΔΣΕΝ επικυ¬ 
ρωμένο φωτοαντίγραφο του αντίστοιχου πτυχίου ή του 
σχετικού πιστοποιητικού σπουδών ή σχετικής βεβαίωσης 
των οικείων σχολών ΙΑΕ και ΑΕΝ ή πρώην ΑΔΣΕΝ, οι πτυ- 
χιούχοι της Ανωτάτης Εκπαίδευσης Αλλοδαπής αντίστοι¬ 
χο επικυρωμένο φωτοαντίγραφο του αναγνωρισμένου 
τίτλου από το ΔΙΚΑΤΣΑ ή το ΙΤΕ ή το ΔΟΑΤΑΠ. 

Γίνεται δεκτό, μέχρι την ημερομηνία λήξης υποβολής 
των δικαιολογητικών και πιστοποιητικό ή βεβαίωση από 

τη Γραμματεία της οικείας σχολής ότι ο υποψήφιος έχει 
επιτύχει στα προβλεπόμενα μαθήματα και έχει ολοκλη¬ 
ρώσει τις σπουδές του. 

- οι προερχόμενοι από δευτεροβάθμια εκπαίδευση 
επικυρωμένο φωτοαντίγραφο του αντίστοιχου απολυ¬ 
τήριου τίτλου ή αποδεικτικού απολύσεως. 

γ) Δύο (2) πρόσφατες φωτογραφίες τύπου διαβατη¬ 
ρίου. 

δ) Επικυρωμένο φωτοαντίγραφο του δελτίου ταυτό¬ 
τητάς τους (2 όψεις). 

ε) Υπεύθυνη Δήλωση του άρθρου 8 του ν. 1599/1986 ότι 
έχουν όλα τα προσόντα που αναφέρονται στην προκή¬ 
ρυξη, καθώς και ότι τα αναφερόμενα στην αίτησή τους 
στοιχεία είναι αληθή. Στην ίδια δήλωση αναφέρουν αν 
υπάγονται σε ευεργετική διάταξη και αν επιθυμούν να 
κάνουν χρήση του συγκεκριμένου ευεργετήματος. 

στ) Υπεύθυνη δήλωση του άρθρου 8 του ν. 1599/1986, 
ότι δεν έχουν υποβάλλει άλλη αίτηση για την ίδια προ- 
κήρυξη. 

ζ) Οι υποψήφιοι ειδικοτήτων, αντίστοιχο αποδεικτικό. 

η) Για όσους ανήκουν στις Ειδικές Δυνάμεις ή Υποβρύ¬ 
χιους καταστροφείς, υπεύθυνη δήλωση του άρθρου 8 
του ν. 1599/1986, ότι έχουν λάβει γνώση ότι θα φοιτήσουν 
σε Ειδικά Σχολεία και θα υπηρετήσουν σε Υπηρεσίες 
της Ειδικότητας τους τουλάχιστον επί πενταετία εφό¬ 
σον οι υπηρεσιακές ανάγκες το επιτρέψουν. 

2. Όπου απαιτείται η υποβολή πολλών υπευθύνων δη¬ 
λώσεων του άρθρου 8 του ν. 1599/1986 για βεβαίωση 
γεγονότων ή καταστάσεων, κατά τα ανωτέρω, είναι 
δυνατόν οι δηλώσεις αυτές να περιληφθούν σωρευτικώς 
σε ένα έντυπο δήλωσης του νόμου αυτού. Η αποδεδειγ¬ 
μένη υποβολή αναληθών ή πλαστών δικαιολογητικών 
επιφέρει ποινικές κυρώσεις στον υποβάλλοντα. 

Άρθρο 5 

Υποβολή και έλεγχος των δικαιολογητικών 

1. Οι Λιμενικές Αρχές που δέχονται τα δικαιολογητικά 
προβαίνουν σε σύσταση τριμελών επιτροπών που συ¬ 
γκροτούνται με ημερήσια διαταγή του Λιμενάρχη πλην 
του Κεντρικού Λιμεναρχείου Πειραιά όπου τα δικαιο- 
λογητικά θα υποβάλλονται στη Σχολή Λιμενοφυλάκων 
σε τριμελή επιτροπή που συγκροτείται με Απόφαση 
Αρχηγού Λ.Σ./Εργο των επιτροπών είναι: 

α) Παραλαμβάνουν και ελέγχουν τις αιτήσεις και τα 
δικαιολογητικά για την εμπρόθεσμη υποβολή τους και 
την πληρότητά τους, σύμφωνα με τις διατάξεις της 
παρούσης και της προκήρυξης. 

β) Μετράνε το ανάστημα του κάθε υποψηφίου και 
συντάσσουν σχετική βεβαίωση την οποία επισυνάπτουν 
στα δικαιολογητικά. 

γ) Επιστρέφουν, με σχετικό έγγραφο, τα δικαιολογη- 
τικά στους υποψηφίους, τα οποία δεν είναι σύμφωνα 
με την προκήρυξη, πλην αυτών που συνέταξε η Υπηρε¬ 
σία, αιτιολογώντας τους λόγους για τους οποίους αυτά 
δεν γίνονται δεκτά. Αν οι ενδιαφερόμενοι επιμένουν, 
θα γίνεται σχετική πράξη στην αίτηση για τα ελλιπή 
δικαιολογητικά ή τα προσόντα που δεν ανταποκρίνονται 
στην προκήρυξη και θα υπογράφουν οι ενδιαφερόμενοι 
ότι τα καταθέτουν, παρά την ως άνω ενημέρωση. 

δ) Παραδίδουν τις αιτήσεις με τα δικαιολογητικά στην 
Υπηρεσία τους, η οποία τηρεί και το Αρχείο, ενώ η 
συγκροτηθείσα τριμελής επιτροπή με Απόφαση του 
Αρχηγού Λ.Σ. παραδίδει το σχετικό αρχείο στη Σχολή 
Λιμενοφυλάκων. 

ε) Υποβάλλουν πίνακες συμμετεχόντων στην ΔΠΟΕΚ 
Α' του Υπουργείου Εμπορικής Ναυτιλίας Αιγαίου και Νη¬ 
σιωτικής Πολιτικής (ονοματεπώνυμο, πατρώνυμο, ΑΔΤ, 
κατηγορία - ειδικότητα υποψηφίου). 


Άρθρο 6 

Διαδικασία Υγειονομικών Εξετάσεων 

1. Καλούνται οι συμμετέχοντες στο διαγωνισμό, όπως 
αυτοί έχουν καθορισθεί από τους πίνακες της παρα¬ 
γράφου (ε) του άρθρου 5 της παρούσης, προκειμένου 
να υποβληθούν σε υγειονομικές εξετάσεις, να παρα- 
πεμφθούν στην Ανώτατη Υγειονομική Επιτροπή (ΑΝΥΕ). 
Ο συγκεντρωτικός Πίνακας συμμετεχόντων αναρτάται 
στο χώρο ανακοινώσεων του Υπουργείου Εμπορικής 
Ναυτιλίας Αιγαίου και Νησιωτικής Πολιτικής και δημο¬ 
σιεύεται στην ιστοσελίδα νννννν.γοη.ρΓ. Γ ια τον τόπο και 
το χρόνο διεξαγωγής των υγειονομικών εξετάσεων, οι 
υποψήφιοι ενημερώνονται με δική τους ευθύνη από τη 
Λιμενική Αρχή που υπέβαλλαν τα δικαιολογητικά τους 
ή από το Υπουργείο Εμπορικής Ναυτιλίας Αιγαίου και 
Νησιωτικής Πολιτικής. Σχετική ανακοίνωση θα αναρτη- 
θεί στο χώρο ανακοινώσεων του Υπουργείου Εμπορικής 
Ναυτιλίας Αιγαίου και Νησιωτικής Πολιτικής και στον 
ανωτέρω δικτυακό τόπο. 

2. Η υγειονομική εξέταση διενεργείται από την αρ¬ 
μόδια Υγειονομική Επιτροπή σύμφωνα με τις διατάξεις 
που ισχύουν κάθε φορά για τη σωματική ικανότητα των 
υποψηφίων των Σχολών Μονίμων Υπαξιωματικών του 
Π.Ν. (π.δ. 133/2002, Α' 109). 

3. Υποψήφιοι/ες που δεν παρουσιάσθηκαν για υγειονο¬ 
μικές εξετάσεις ή κρίθηκαν από την ΑΝΥΕ ως ακατάλλη¬ 
λοι ή δεν παρουσιάζονται σ’ αυτήν για εξέταση κατά την 
ημέρα που καλούνται να παρουσιασθούν, αποκλείονται 
από τον διαγωνισμό. Ιδιαίτερη εξέταση δεν προβλέπεται 
για τους υποψηφίους. Ανακοίνωση με τα ονοματεπώνυμα 
των υποψηφίων που αποκλείονται από την περαιτέρω 
διαδικασία του διαγωνισμού αναρτάται στο χώρο ανα¬ 
κοινώσεων του Υπουργείου Εμπορικής Ναυτιλίας Αιγαίου 
και Νησιωτικής Πολιτικής και στην ιστοσελίδα του. 

4. Οι αποφάσεις της ΑΝΥΕ είναι μη αναθεωρήσιμες 
(ν.δ. 1327/1973). 

Αρθρο 7 

Αθλητική δοκιμασία 

1. Οι υποψήφιοι/ες που θα κριθούν κατάλληλοι/ες μετά 
την υγειονομική εξέταση και την παραπομπή στην ΑΝΥΕ 
υποβάλλονται σε αθλητική δοκιμασία - κολύμβηση. 

Γ ια τον τόπο και τον χρόνο διεξαγωγής των αθλητι¬ 
κών δοκιμασιών -κολύμβηση οι υποψήφιοι ενημερώνο¬ 
νται με δική τους ευθύνη από το Υπουργείο Εμπορικής 
Ναυτιλίας Αιγαίου και Νησιωτικής Πολιτικής. Σχετική 
ανακοίνωση θα αναρτηθεί στο χώρο ανακοινώσεων του 
Υπουργείου Εμπορικής Ναυτιλίας Αιγαίου και Νησιωτι¬ 
κής Πολιτικής και στην ιστοσελίδα του. 

2. Οι υποψήφιοι άνδρες και γυναίκες εξετάζονται στην 
κολύμβηση, σε απόσταση 50 μέτρων σε χρόνο ενός 
(1) λεπτού και τριάντα (30) δευτερολέπτων. Όσοι κο¬ 
λυμπούν την απόσταση αυτή σε χρόνο μεγαλύτερο ή 
αδυνατούν να κολυμπήσουν θεωρούνται ότι απέτυχαν 
και αποκλείονται από τον διαγωνισμό. 

Οι υπόλοιποι υποψήφιοι υποβάλλονται στα εξής αγω¬ 
νίσματα και υποχρεούνται να επιτύχουν τα όρια επίδο¬ 
σης σε τέσσερα από αυτά; 

α) Αλμα σε μήκος με φόρα 3,60 μέτρα (τρεις προ¬ 
σπάθειες). 

β) Αλμα σε ύψος με φόρα 1,05 μέτρα (τρεις προσπά¬ 
θειες). 

γ) Δρόμος 800 μέτρων σε χρόνο 3 λεπτών και 30 
δευτερολέπτων (μία προσπάθεια). 

δ) Δρόμος 100 μέτρων σε χρόνο 16 δευτερολέπτων 
(μία προσπάθεια). 

ε) Ρίψη σφαίρας (βάρους 7,260 κιλών) σε απόσταση 
τουλάχιστον 4 μέτρων, ως μέσο όρο ρίψης με το δεξί και 
το αριστερό χέρι ανά προσπάθεια (τρεις προσπάθειες). 

Οι υποψήφιοι που συμμετέχουν στις ειδικότητες Ει¬ 
δικών Δυνάμεων ή Υποβρύχιων καταστροφέων εκ των 
Ενόπλων Δυνάμεων αντί των παραπάνω αγωνισμάτων 
υποβάλλονται στα παρακάτω αγωνίσματα και υποχρε- 
ούνται να επιτύχουν τα ελάχιστα όρια σε όλα με μια 
προσπάθεια: 

α) Έλξεις σε μονόζυγο συνεχείς 5 τουλάχιστον. 

β) Κάμψεις χειρών επί του εδάφους συνεχείς 15 του¬ 
λάχιστον. 

γ) Κάμψεις κοιλιακών από εδραία θέση συνεχείς 20 
τουλάχιστον. 

δ) Δρόμος ημιαντοχής απόστασης 2000μ. σε 12 πρώτα 
λεπτά. 

ε) Δρόμος ταχύτητας απόστασης ΙΟΟμ. σε 16 δεύτερα 
λεπτά. 

στ) Κολύμβηση επιφάνειας απόστασης 50μ. σε 1 πρώ¬ 
το λεπτό. 

3. Μετά το πέρας της αθλητικής δοκιμασίας συντάσ- 
σεται από την επιτροπή αθλητικής δοκιμασίας, που 
ορίζεται με Απόφαση Αρχηγού Λ.Σ., πρακτικό το οποίο 
υποβάλλεται στη ΔΠΟΕΚ του Υπουργείου Εμπορικής 
Ναυτιλίας Αιγαίου και Νησιωτικής Πολιτικής με τα ονό¬ 
ματα των υποψηφίων που αποκλείσθηκαν στην αθλητική 
δοκιμασία. Πίνακας με τα ονοματεπώνυμα των αποκλει- 
σθέντων υποψηφίων αναρτάται στο χώρο ανακοινώσε¬ 
ων του Υπουργείου Εμπορικής Ναυτιλίας Αιγαίου και 
Νησιωτικής Πολιτικής και στην ιστοσελίδα του. 

Ενστάσεις για τα αποτελέσματα της αθλητικής δοκι¬ 
μασίας και κολύμβησης δεν γίνονται δεκτές. 

4. Οι υποψήφιοι που θα αποτύχουν ή θα διακόψουν ή 
δεν θα παρουσιασθούν στην διαδικασία των αθλητικών 
δοκιμασιών σύμφωνα με το πρόγραμμα δεν συνεχίζουν 
και θεωρούνται ότι απέτυχαν. Ιδιαίτερη εξέταση δεν 
προβλέπεται. 

5. Ανακοίνωση με τα ονόματα των υποψηφίων που 
αποκλείονται από την περαιτέρω διαδικασία του δι¬ 
αγωνισμού, αναρτάται στο χώρο ανακοινώσεων του 
Υπουργείου Εμπορικής Ναυτιλίας Αιγαίου και Νησιωτι¬ 
κής Πολιτικής και στην ιστοσελίδα του. 

Αρθρο 8 

Γραπτές εξετάσεις - 
Εξεταζόμενα μαθήματα - Εξεταστέα ύλη 

Υποβάλλονται σε γραπτές εξετάσεις, όσοι έχουν κρι- 
θεί ικανοί/ές στις υγειονομικές εξετάσεις και κατά την 
αθλητική δοκιμασία - κολύμβηση. Με απόφαση του Αρ¬ 
χηγού Λ.Σ. συγκροτείται τριμελής Επιτροπή Εξετάσεων. 
Στην ίδια Απόφαση ορίζεται το έργο της, οι εξεταστές 
κατά μάθημα, οι οποίοι θα είναι Αξιωματικοί Λ.Σ. καθώς 
και κάθε άλλη αναγκαία λεπτομέρεια. 

Οι υποψήφιοι υποβάλλονται σε γραπτές εξετάσεις 
στα ακόλουθα μαθήματα: 

Α) ΕΛΛΗΝΙΚΑ: Έκθεση ιδεών, δηλαδή ανάπτυξη ενός 
θέματος προς ένδειξη της γενικής μόρφωσης και ικα¬ 
νότητας προς διατύπωση του διαγωνιζόμενου. 

Β) ΕΙΣΑΓΩΓΗ ΣΤΟ ΔΙΚΑΙΟ ΚΑΙ ΤΟΥΣ ΠΟΛΙΤΙΚΟΥΣ ΘΕ¬ 
ΣΜΟΥΣ: Βασικές αρχές της Πολιτικής Επιστήμης και 
Επιστήμης του Δικαίου στο σύγχρονο κόσμο, εισαγωγή 
στους πολιτικούς θεσμούς του σύγχρονου κράτους και 
εισαγωγή στο Δίκαιο. 

Γ) ΙΣΤΟΡΙΑ: Γενικές γνώσεις Νεότερης και σύγχρονης 
Ιστορίας. 

Δ) ΞΕΝΗ ΓΛΩΣΣΑ: Ανάπτυξη ορισμένου θέματος (150 
λέξεις) στην Αγγλική ή Γαλλική ή Γερμανική ή Ιταλική ή 


Ισπανική ή Ρωσική Γλώσσα προκειμένου να διαπιστωθεί 
η ικανότητα προς διατύπωση του υποψηφίου. 

Ε) ΓΕΩΓΡΑΦΙΑ 

Η εξεταστέα κατά μάθημα αναλυτική ύλη καθορίζεται 
ως ακολούθως: 

Α) ΙΣΤΟΡΙΑ 

Η Ελληνική Επανάσταση (1821 - 1829) 

- Η εξωτερική πολιτική του Εικοσιένα. 

Ο Ιωάννης Καποδίστριας Κυβερνήτης της Ελλάδας: η 
πρώτη προσπάθεια δημιουργίας κεντρικής εξουσίας. 

- Η κατάσταση στην επαναστατημένη Ελλάδα το 
1828. 

- Το ανορθωτικό έργο του Κυβερνήτη: 

- Η εξωτερική πολιτική. 

Η Ευρώπη και ο κόσμος στο 19ο αιώνα. 

- Η βιομηχανική επανάσταση: 

- Η δεύτερη βιομηχανική επανάσταση (από το 1870 
και ύστερα). 

- Το κεφαλαιοκρατικό σύστημα. 

Η ελληνική κοινωνία από το 1833 ως το 1909. 

- Η Εξέλιξη των εθνικών θεμάτων: 

- Η κρητική επανάσταση (1866 - 1869) 

- Νέα βαλκανική κρίση (1875 -1878) - προσάρτηση της 
Θεσσαλίας (1881). 

- Ο Μακεδονικός Αγώνας. 

Η Ελλάδα από το 1909 ως το 1914: πορεία προς τον 
αστικό μετασχηματισμό και την εδαφική επέκταση. 

- Η κατάσταση στη Βαλκανική και την Ανατολική Με¬ 
σόγειο. 

- Οι Βαλκανικοί πόλεμοι. 

Ο Πρώτος Παγκόσμιος Πόλεμος. 

- Τα αίτια του πολέμου. 

- Τα γεγονότα: 

- Το Σεράγεβο, αφορμή ενός παγκοσμίου πολέμου. 

- Ο απολογισμός του πολέμου. 

Η Ελλάδα από το 1914 ως το 1924: η κρίση των πολιτι¬ 
κών θεσμών και η διάλυση του οράματος της Μεγάλης 
Ιδέας. 

- Η Ελλάδα στον πρώτο παγκόσμιο πόλεμο: 

- Η Ελλάδα σύμμαχος της Αντάντ. 

- Η περίοδος της μεγάλης κρίσης. 

Ο κόσμος μεταξύ δύο παγκοσμίων πολέμων. 

- Τα οικονομικά προβλήματα. Ο μονοπωλιακός καπι¬ 
ταλισμός: 

- Η ψεύτικη ευημερία: η καταναλωτική κοινωνία και 
τα όριά της. 

- Η επέμβαση του κράτους για την καταπολέμηση 
της κρίσης. 

Ο Δεύτερος Παγκόσμιος Πόλεμος. 

- Η πορεία προς τον πόλεμο: 

- Οι δυναμικές προσαρτήσεις (1936 - 1939). 

- Η κήρυξη του πολέμου. 

- Τα πολεμικά γεγονότα: 

- Ο πόλεμος στην Ελλάδα. 

- Τα αποτελέσματα του πολέμου. 

Η Ελλάδα κατά την περίοδο 1941 - 1949. Ο θρίαμβος 
της Εθνικής Αντίστασης και η τραγωδία του εμφυλίου 
πολέμου. 

- Η Κατοχή και η Εθνική Αντίσταση. 

Τα Μεταπολεμικά προβλήματα του Ελληνισμού. 

- Τα εθνικά προβλήματα. 

Β) ΕΙΣΑΓΩΓΗ ΣΤΟ ΔΙΚΑΙΟ ΚΑΙ ΤΟΥΣ ΠΟΛΙΤΙΚΟΥΣ ΘΕ¬ 
ΣΜΟΥΣ 

Τι είναι πολιτική επιστήμη. 

-Έννοια, σκοπός, περιεχόμενο. 

- Η ιστορία της πολιτικής σκέψης και της θεωρίας 
της πολιτικής. 

Τι είναι η επιστήμη του δικαίου. 

- Αντικείμενο, σκοπός, περιεχόμενο. 

- Δίκαιο - Ιδέα Δικαιοσύνης. 

- Ιστορική επισκόπηση της Επιστήμης του Δικαίου. 
Έννοια του πολίτη στο σύγχρονο κόσμο. 

- Προϋποθέσεις ύπαρξης του ενεργού πολίτη. 

- Πολιτική δράση. 

- Μ.Μ.Ε. - Η 4η Εξουσία. 

Προσδιοριστικά στοιχεία του σύγχρονου δημοκρατι¬ 
κού πολιτεύματος. 

- Αρχή της λαϊκής κυριαρχίας. 

- Αντιπροσωπευτική αρχή. 

- Αρχή της διάκρισης των λειτουργιών. 

- Αρχή του κράτους Δικαίου. 

- Κοινωνικό κράτος. 

Ευρωπαϊκή Ένωση. 

- Λόγοι δημιουργίας της Ευρωπαϊκής ένωσης, σταθμοί 
και τρόποι εξέλιξής της. 

- Προσδιοριστικά στοιχεία της Ευρωπαϊκής ένωσης. 

- Πολιτικοί θεσμοί της Ευρωπαϊκής ένωσης. 

- Διαδικασία Οικονομικής και Πολιτικής Ολοκλήρωσης. 

- Ο ευρωπαίος πολίτης και η Ευρωπαϊκή ένωση. 
Διεθνείς πολιτικοί θεσμοί. 

- Παράγοντες που καθορίζουν τις διεθνείς σχέσεις. 

- Η παγκοσμιοποίηση στους τομείς της οικονομίας, των 
πολιτικών δομών και των ανθρώπινων δικαιωμάτων ως πα¬ 
ράγοντας επαναπροσδιορισμού των διεθνών σχέσεων. 

- Είδη Διεθνών Πολιτικών Θεσμών. 

Κανόνες κοινωνικής συμπεριφοράς και κανόνες δικαίου. 

- Κανόνες κοινωνικής συμπεριφοράς και κανόνες Δι¬ 
καίου. 

Κρατική οργάνωση του νέου Ελληνισμού. 

- Η Ελληνική συνταγματική ιστορία. 

Βασικοί κανόνες λειτουργίας του πολιτεύματος. 

- Μορφή πολιτεύματος. 

- Οργάνωση και λειτουργία του πολιτεύματος. 

- Συνταγματική κατοχύρωση των δικαιωμάτων. 
Διοικητική οργάνωση της ελληνικής κοινωνίας. 

- Κρατικές υπηρεσίες, ευρύτερος δημόσιος τομέας. 

- Αποκεντρωτικό Σύστημα. 

- Τοπική Αυτοδιοίκηση Α' και Β' βαθμού. 

- Διοικητικό Δίκαιο. 

Το σύστημα αξιών και ο ποινικός κολασμός. 

- Ποιες πράξεις χαρακτηρίζονται αξιόποινες. 

- Διάκριση των αξιόποινων πράξεων και των κυρώσεων. 

- Όργανα απονομής δικαιοσύνης. 

Το δικαίίκό πλαίσιο των κοινωνικών σχέσεων. 

- Υποκείμενα Δικαίου - Γενικές Αρχές. 

- Ενοχικές σχέσεις -Ενοχικό Δίκαιο. 

- Εμπράγματες σχέσεις - Εμπράγματο Δίκαιο. 

- Οικογενειακές σχέσεις - Οικογενειακό Δίκαιο. 

- Κληρονομικές σχέσεις - Κληρονομικό Δίκαιο. 

- Ιδιωτικό Διεθνές Δίκαιο. 

Οικονομικές δραστηριότητες και νομικοί κανόνες. 

- Εμπορικό Δίκαιο. 

- Εργατικό Δίκαιο. 

Ένδικη προστασία των δικαιικών σχέσεων. 

- Προσφυγή στα δικαστήρια ως τρόπος επίλυσης των 
διαφορών. 

- Ορισμός και είδη των ένδικων μέσων. 

- Ανεξαρτησία των δικαστών. 

- Αυτοδικία. 

Έλληνες πολίτες και πολίτες Ελληνικής κοινωνίας. 
-Έλληνας Πολίτης. 

- Πολίτης της Ευρωπαϊκής ένωσης. 

- Αλλοδαποί - υπήκοοι άλλων κρατών πλην της Ευ¬ 
ρωπαϊκής ένωσης. 


- Μετανάστες. 

Δικαίίκή οργάνωση της διεθνούς κοινωνίας. 

- Υποκείμενα του Διεθνούς Δικαίου. 

- Διεθνείς Συνθήκες. 

- Αρχές που απορρέουν από τις Διεθνείς Συνθήκες. 

Γ) ΓΕΩΓΡΑΦΙΑ 

ΓΗ 

- Σχήμα, μέγεθος, διαίρεση σε ηπείρους και ωκεανούς. 

ΕΥΡΩΠΗ 

- Πολιτική διαίρεση, θάλασσες, κυριότερα λιμάνια, συ¬ 
γκοινωνίες, ναυτιλία. 

ΕΛΛΑΔΑ 

- Διοικητική διαίρεση, ποταμοί, θάλασσες, κόλποι, λι¬ 
μάνια, συγκοινωνίες, ναυτιλία. 

ΛΟΙΠΕΣ ΗΠΕΙΡΟΙ 

- Κυριότερα λιμάνια, συγκοινωνίες, ναυτιλία. 

ΝΟΜΙΣΜΑΤΑ ΚΑΙ ΣΤΑΘΜΑ ΤΩΝ ΚΥΡΙΟΤΕΡΩΝ ΧΩΡΩΝ 

ΤΟΥ ΚΟΣΜΟΥ 

Άρθρο 9 

Διαδικασία εξετάσεων - Γραπτά Μαθήματα - Βαθ¬ 
μολόγηση 

1. Οι υποψήφιοι/ες καλούνται για εξέταση στα παρα¬ 
πάνω μαθήματα με τη σειρά που αυτά αναφέρονται 
στο άρθρο 8 της παρούσας. Η ανακοίνωση γίνεται από 
τον Πρόεδρο της τριμελούς Επιτροπής Εξετάσεων και 
αναρτάται στον Πίνακα Ανακοινώσεων του Υπουργείου 
Εμπορικής Ναυτιλίας Αιγαίου και Νησιωτικής Πολιτικής 
και στην ιστοσελίδα του. Οι υποψήφιοι ενημερώνονται 
με δική τους ευθύνη. 

2. Η βαθμολογία κάθε μαθήματος ορίζεται από 0 έως 
20 . 

3. Κατά την παράδοση του γραπτού δοκιμίου από τον 
υποψήφιο γίνεται έλεγχος ταυτοπροσωπίας και στη συ¬ 
νέχεια το ονοματεπώνυμο του υποψηφίου στο δοκίμιο 
καλύπτεται με αδιαφανή χάρτη. Κάθε γραπτό βαθμολο¬ 
γείται από δύο εξεταστές ολογράφως και αριθμητικώς 
με στυλό διάρκειας. Ο βαθμός του πρώτου εξεταστή 
καλύπτεται από τον ίδιο, πριν το γραπτό παραδοθεί στο 
δεύτερο εξεταστή. Σε ανάλογη ενέργεια προβαίνει και 
ο δεύτερος πριν παραδώσει τα γραπτά στον Πρόεδρο 
της Επιτροπής Εξετάσεων. Αν μετά την αποσφράγιση 
υπάρχει διαφορά μεταξύ των βαθμών των δύο εξετα¬ 
στών μεγαλύτερη των τεσσάρων (04) μονάδων, τότε το 
γραπτό εξετάζεται από τρίτο εξεταστή (αναβαθμολογη- 
τή). Ο μέσος όρος των βαθμολογιών των δύο εξεταστών 
εξάγεται με προσέγγιση εκατοστού και σημειώνεται στο 
γραπτό ολογράφως και αριθμητικώς και επαληθεύεται 
από τα Μέλη της Επιτροπής Εξετάσεων. Σε περίπτωση 
αναβαθμολόγησης καταχωρείται ο βαθμός του ανα- 
βαθμολογητή. 

4. Μετά τον καθορισμό του μέσου όρου βαθμολο¬ 
γίας κατά δοκίμιο, γίνεται ενώπιον του Προέδρου και 
των Μελών της Επιτροπής εξετάσεων, η αφαίρεση του 
αδιαφανούς χάρτη, του επικαλύμματος του ονοματε- 
πώνυμου του υποψήφιου/ας και καταρτίζεται ο προ- 
βλεπόμενος πίνακας βαθμολογίας. Από τα γραπτά η 
βαθμολογία μεταφέρεται σε κοινό κατά μάθημα πίνακα 
από το Γραμματέα της Επιτροπής Εξετάσεων. Στον πί¬ 
νακα σημειώνονται οι βαθμοί κάθε εξεταστή καθώς και 
ο εξαγόμενος μέσος όρος βαθμολογίας. Ο παραπάνω 
πίνακας χρονολογείται και υπογράφεται από τον Πρό¬ 
εδρο, τα μέλη της Επιτροπής Εξετάσεων, το Γ ραμματέα 
και τους κατά περίπτωση εξεταστές. 

5. Στη συνέχεια μετά το τέλος των ανωτέρω διαδικα¬ 
σιών από την Επιτροπή Εξετάσεων συντάσσονταί: 

α) Αλφαβητικός πίνακας των υποψηφίων στον οποίο 
περιλαμβάνεται το ονοματεπώνυμο του υποψηφίου, το 
πατρώνυμο, ο αριθμός δελτίου ταυτότητας, κατηγορία 

- ειδικότητα του υποψηφίου, Υπηρεσία υποβολής αι- 
τήσεως, ο τελικός βαθμός ανά εξεταζόμενο μάθημα, η 
συνολική βαθμολογία που αποτελεί το άθροισμα των 
τελικών βαθμών ανά μάθημα. Ο πίνακας αυτός υπογρά¬ 
φεται από τον Γραμματέα, τα Μέλη και τον Πρόεδρο 
της εν λόγω επιτροπής. 

β) Πίνακες επιτυχόντων και επιλαχόντων στις γραπτές 
εξετάσεις ανά κατηγορία υποψηφίων κατά φθίνουσα 
συνολική βαθμολογία. Στους πίνακες αυτούς που υπο¬ 
γράφονται από την ανωτέρω Επιτροπή και τον Γραμμα- 
τέα της, γράφονται, το ονοματεπώνυμο, το πατρώνυμο, 
ο αριθμός δελτίου ταυτότητας εκάστου υποψηφίου, η 
Υπηρεσία υποβολής αιτήσεως, οι τελικοί βαθμοί κατά 
μάθημα και το άθροισμά τους, το οποίο αποτελεί τον 
τελικό συνολικό βαθμό επίδοσης στις εξετάσεις. Στη 
στήλη παρατηρήσεων σημειώνονται οι ανήκοντες στις 
γενικές διατάξεις του άρθρου 6 του Κώδικα Προσωπικού 
Λιμενικού Σώματος όπως έχει τροποποιηθεί και ισχύει. 
Για τη κατηγορία των κατόχων ειδικοτήτων αποκτη- 
θεισών στις Ένοπλες Δυνάμεις και μουσικών θα ανα¬ 
γράφεται στη στήλη παρατηρήσεων και η ειδικότητα 

- κατηγορία στην οποία ανήκει. 

6. Σε ίσα αθροίσματα τελικής συνολικής βαθμολογίας 
προηγείται ο υποψήφιος που λαμβάνει την μεγαλύτερη 
βαθμολογία στο μάθημα των Ελληνικών. Σε νέα ισο¬ 
βαθμία προηγείται ο υποψήφιος που έχει τη μεγαλύ¬ 
τερη ηλικία σύμφωνα με την ημερομηνία γέννησης. Σε 
περίπτωση και νέας ισοβαθμίας διενεργείται κλήρωση 
από την Κεντρική Επιτροπή εξετάσεων ενώπιον των 
ισοβαθμούντων υποψηφίων. 

Άρθρο 10 

Διαδικασία γραπτών εξετάσεων 

1. Τα ζητήματα των γραπτών εξετάσεων των μαθημά¬ 
των καταρτίζονται από τους κατά περίπτωση εξεταστές, 
λίγο πριν από την έναρξη της εξέτασης κάθε μαθήματος 
σε τριπλάσιο τουλάχιστον αριθμό αυτών που θα δοθούν 
στους υποψηφίους για ανάπτυξη, αριθμούνται αντίστοι¬ 
χοι κλήροι και τοποθετούνται σε κληρωτίδα. 

2. Η εξαγωγή των κλήρων από την κληρωτίδα γίνεται 
από τον γραμματέα της επιτροπής εξετάσεων παρου¬ 
σία των υπολοίπων μελών και εξεταστών που διαβάζει 
μεγαλόφωνα τους κληρωθέντες αριθμούς και παραδίδει 
τους κλήρους στον Πρόεδρο της επιτροπής εξετάσεων. 
Ο Πρόεδρος και τα μέλη της εν λόγω Επιτροπής καθώς 
και οι κατά περίπτωση ειδικοί εξεταστές μονογράφουν 
όλα τα φύλλα χαρτιού στα οποία είναι γραμμένα τα 
θέματα που τέθηκαν στην κληρωτίδα ενώ στο θέμα ή 
στα θέματα που κληρώθηκαν τίθεται σχετική ένδειξη 
που μονογράφεται από τον Πρόεδρο και τους κατά 
περίπτωση ειδικούς εξεταστές. Το κληρωθέν ή κληρω- 
θέντα θέματα υπαγορεύονται στους υποψηφίους. Κάθε 
ζήτημα των μαθημάτων Ιστορίας, Εισαγωγή στο Δίκαιο, 
στους Πολιτικούς Θεσμούς και στη Γεωγραφία μπορεί 
να περιλαμβάνει περισσότερες από μία ερωτήσεις. 

3. Υποψήφιοι που στερούνται δελτίου ταυτότητας, 
δε γίνονται δεκτοί στις εξετάσεις, εκτός αν προσκο¬ 
μίσουν βεβαίωση της Αστυνομικής Αρχής ότι έχουν 
καταθέσει δικαιολογητικά για έκδοση δελτίου ταυτό¬ 
τητας. Η βεβαίωση της Αστυνομικής Αρχής πρέπει να 
φέρει επικυρωμένη φωτογραφία. Αντί αυτών μπορεί 
να προσκομισθεί οποιοδήποτε άλλο αποδεικτικό της 


ταυτότητας έγγραφο, με σχετική φωτογραφία (ναυτικό 
φυλλάδιο, διαβατήριο). 

4. Για τις γραπτές εξετάσεις χρησιμοποιούνται φύλλα 
χάρτου που φέρουν τη σφραγίδα του Υπουργείου και την 
υπογραφή του Προέδρου της επιτροπής ή μέλους αυτής 
ή του αρχαιότερου επιτηρητή, κατόπιν σχετικής εντολής 
του Προέδρου. Το ονοματεπώνυμο των υποψηφίων καλύ¬ 
πτεται με αδιαφανή χάρτη. Η επικόλληση του καλύμμα¬ 
τος γίνεται κατά την παράδοση του γραπτού μετά τον 
έλεγχο των στοιχείων ταυτότητας του υποψηφίου. 

5. Ο Πρόεδρος της Επιτροπής ή μέλος αυτής ή επι¬ 
τηρητής καθορίζει στην αρχή κάθε εξέτασης το χρόνο 
μέσα στον οποίο οι υποψήφιοι πρέπει να αναπτύξουν τα 
ζητήματα και να παραδώσουν τα γραπτά τους. Παρά¬ 
ταση των εξετάσεων, μπορεί να επιτραπεί ύστερα από 
απόφαση της Επιτροπής, όχι όμως πάνω από μισή ώρα 
κατά μάθημα. Ο εξεταζόμενος οφείλει να παραδώσει 
το γραπτό του εντός της ως άνω προθεσμίας αλλιώς 
το γραπτό μηδενίζεται. 

6. Οι υποψήφιοι πρέπει να παρουσιάζονται στην αί¬ 
θουσα των εξετάσεων την καθορισμένη ώρα. Βραδύτε¬ 
ρη προσέλευση υποψηφίων αποκλείει αυτούς από την 
προβλεπόμενη εξέταση, εκτός εάν κατά την κρίση της 
Επιτροπής αυτή είναι δικαιολογημένη και δεν παραβλέ- 
πεται η ομαλή διεξαγωγή των εξετάσεων, σε καμία όμως 
περίπτωση μετά την κλήρωση των θεμάτων. 

7. Δεν επιτρέπεται σε κανένα άτομο να εισέρχεται στην 
αίθουσα εξετάσεων κατά την διάρκεια της εξέτασης των 
μαθημάτων, με εξαίρεση τους εκτελούντες υπηρεσία, που 
σχετίζεται με την διεξαγωγή των εξετάσεων. 

8. Δεν επιτρέπεται στους υποψηφίους να επεξεργάζο¬ 
νται τα ζητήματα σε άλλο χαρτί διάφορο εκείνου που 
τους παρέχεται από την Επιτροπή ή τους επιτηρητές. 
Εργασία που έχει γραφεί σε άλλο χαρτί δεν λαμβάνε- 
ται υπόψη. 

9. Σε κανένα υποψήφιο δεν επιτρέπεται η έξοδος χω¬ 
ρίς άδεια από την αίθουσα των εξετάσεων πριν από την 
παράδοση του γραπτού του, γιατί διαφορετικά βαθμο¬ 
λογείται στο εξεταζόμενο μάθημα με μηδέν. 

10. Υποψήφιος που δεν προσέρχεται στους συγκε¬ 
κριμένους χώρους και χρόνους που καθορίζονται με 
ανακοινώσεις για να μετάσχει στην Υγειονομική και 
Αθλητική δοκιμασία και στις γραπτές εξετάσεις για 
οποιοδήποτε αιτία (ακόμα και για λόγους ασθένειας) 
αποκλείεται της περαιτέρω διαδικασίας των εξετάσεων. 
Ομοίως αποκλείεται υποψήφιος που ασθένησε κατά τη 
διάρκεια των εξετάσεων και διέκοψε εξαιτίας ασθένειας 
την εξέτασή του. Ιδιαίτερη εξέταση ή δοκιμασία υπο¬ 
ψηφίου αποκλείεται. 

11. Οι υποψήφιοι τοποθετούνται κατά τρόπο που να 
μην επιτρέπει τη μεταξύ τους συνεννόηση. Βαθμολογού¬ 
νται με βαθμό μηδέν οι αλληλοβοηθούμενοι υποψήφιοι 
καθώς και κάθε συμβουλευόμενος βιβλίο ή σημείωση. 

12. Γ ια την ακριβή τήρηση αυτών που ορίζονται για τις 
εξετάσεις όλα τα μέλη της Επιτροπής, ο Πρόεδρος και 
ο Γραμματέας καθώς και οι επιτηρητές υποχρεούνται 
να παραμείνουν στην αίθουσα των εξετάσεων σε όλη 
τη διάρκεια τους. 

13. Μετά το πέρας της εξέτασης κάθε μαθήματος τα 
γραπτά δοκίμια μονογράφονται από τα μέλη της Επιτρο¬ 
πής και ακυρώνεται με γραμμές που σύρονται χιαστί από 
τους επιτηρητές ο χώρος του χάρτου που δεν έχει χρη¬ 
σιμοποιηθεί ενώπιον του υποψηφίου. Τα γραπτά δοκίμια 
σφραγίζονται από την Επιτροπή σε φακέλους την φύλαξη 
των οποίων αναλαμβάνει ο Πρόεδρος της Επιτροπής και 
τα παραδίδει για βαθμολόγηση στους εξεταστές. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


27515 


14. Τα γραπτά δοκίμια αποσφραγίζονται παρουσία 
όλων των μελών της επιτροπής εξετάσεων όταν συ- 
νέλθουν για έλεγχο και καταχώρηση των βαθμών των 
γραπτών δοκιμίων σε πίνακες σύμφωνα με τα διαλαμ¬ 
βανόμενα στο άρθρο 9 της παρούσης. 

Αρθρο 11 

Ενστάσεις 

1. Απρεπής συμπεριφορά υποψηφίου στις αίθουσες των 
εξετάσεων επιφέρει ύστερα από απόφαση της Επιτροπής 
ή των επιτηρητών με σύμφωνη γνώμη του Προέδρου, τον 
αποκλεισμό από τις εξετάσεις. Η απόφαση συντάσσεται 
εγγράφως και υπογράφεται από τον Πρόεδρο, τα μέλη 
και τον Γραμματέα της Επιτροπής αυτής και αναρτάται 
στον πίνακα ανακοινώσεων του Υπουργείου Εμπορικής 
Ναυτιλίας Αιγαίου και Νησιωτικής Πολιτικής. 

Κατά της απόφασης αυτής επιτρέπεται έγγραφη προ¬ 
σφυγή, που γίνεται στον Αρχηγό του Λιμενικού Σώματος 
μέσα σε ανατρεπτική προθεσμία 24 ωρών από το χρόνο 
της ανακοίνωσής της. Ο Αρχηγός Λ.Σ. αποφασίζει ορι¬ 
στικά για την τύχη της προσφυγής, μετά από ενημέρωσή 
του από τον Πρόεδρο. Μέχρι την εκδίκαση της σχετικής 
προσφυγής δεν γίνεται διακοπή συμμετοχής - εξέτασης 
του υποψηφίου στα μαθήματα. Εάν η απόφαση είναι 
αρνητική θεωρείται ότι η συμμετοχή του υποψηφίου 
διεκόπη από την ημερομηνία έκδοσης της απόφασης 
της Επιτροπής για αποκλεισμό του. 

2. Εάν κατά τη διάρκεια γραπτής εξέτασης μαθήματος, 
υποβληθεί από υποψήφιο ένσταση που αναφέρεται στον 
τρόπο διενέργειας της εξέτασης αποφαίνεται περί αυ¬ 
τής ο Πρόεδρος. Εάν ο υποψήφιος δε θεωρεί ικανοποι¬ 
ητική τη λύση του Προέδρου έχει τη δυνατότητα προ¬ 
σφυγής την αυτή ημέρα στον Αρχηγό Λ.Σ. Η προσφυγή 
είναι έγγραφη και αποφασίζει για το περιεχόμενο αυτής 
ο Αρχηγός Λ.Σ. το αργότερο την επομένη εργάσιμη ημέ¬ 
ρα από την υποβολή της ένστασης, χωρίς τη διακοπή 
της συμμετοχής του υποψηφίου στα μαθήματα. Αν η 
ένσταση γίνει αποδεκτή, επαναλαμβάνεται η εξέταση 
του μαθήματος. Στις ανωτέρω περιπτώσεις, τον Αρχηγό 
Λ.Σ. εάν απουσιάζει αναπληροί ο Α' Υπαρχηγός Λ.Σ. 

ΜΕΡΟΣ Β' 

ΥΠΟΨΗΦΙΟΙ ΠΡΟΕΡΧΟΜΕΝΟΙ ΕΚ ΛΙΜΕΝΟΦΥΛΑΚΩΝ 

Αρθρο 12 
Γ ενικά Προσόντα 

1. Ποσοστό τριάντα τοις εκατό (30%) του συνολικού 
αριθμού των θέσεων που προκηρύσσονται καταλαμβά¬ 
νεται από μόνιμους εν ενεργεία Λιμενοφύλακες (άνδρες, 
γυναίκες). 

2. Από τους ανωτέρω υποψηφίους/ες τα δύο τρίτα 
πρέπει να είναι πτυχιούχοι ΙΑΕ και ΑΕΝ ή πρώην ΑΔΣΕΝ 
σε αριθμό κατά κατηγορία και ειδικότητα που θα ορί¬ 
ζεται στην προκήρυξη. Το υπόλοιπο ένα τρίτο κατα¬ 
λαμβάνεται από υποψηφίους που κατέχουν απολυτήριο 
τίτλο δευτεροβάθμιας εκπαίδευσης παρ. 2β του άρθρου 
3 της παρούσης κατά κατηγορία και ειδικότητα που θα 
ορίζεται στην προκήρυξη. 

3. α) Τυχόν κενές θέσεις μίας ή περισσοτέρων κατη¬ 
γοριών /ειδικοτήτων μπορούν με Απόφαση του Αρχηγού 
Λιμενικού Σώματος να μεταφέρονται και να προσαυξά¬ 
νουν τις θέσεις άλλης κατηγορίας/ ειδικότητας σύμφω¬ 
να με τις Υπηρεσιακές ανάγκες. 

β) Οι υποψήφιοι/ες εκ Λιμενοφυλάκων έχουν δικαίωμα 
συμμετοχής στο διαγωνισμό σε μόνο μία κατηγορία - 
ειδικότητα από τις αναφερόμενες στην προκήρυξη. 


γ) Για τη συμμετοχή στο διαγωνισμό οι απολυτήριοι 
τίτλοι Λυκείου των υποψηφίων, πρέπει να είναι τριετούς 
φοίτησης ή τετραετούς για τα εσπερινά λύκεια, σύμφωνα 
με την παράγραφο 5 του άρθρου 6 του ν. 1566/1985. 

4. Οι ανωτέρω πτυχιούχοι ΙΑΕ, ΑΕΝ και Δευτεροβάθ¬ 
μιας Εκπαίδευσης πρέπει να έχουν και τα ακόλουθα 
προσόντα: 

α) Να μην έχουν συμπληρώσει το 32ο έτος της ηλικίας 
τους κατά την 31 Δεκεμβρίου του έτους διενέργειας 
των εξετάσεων. 

β) Οι άνδρες υποψήφιοι πρέπει να έχουν ανάστημα 
τουλάχιστον 1,70 μ. και οι γυναίκες τουλάχιστον 1,65 μ. 
αμφότεροι χωρίς υποδήματα. 

γ) Να έχουν υγεία και άρτια σωματική διάπλαση, που 
διαπιστώνονται από την αρμόδια υγειονομική επιτροπή 
κατάταξης, σύμφωνα με τις διατάξεις του π.δ. 133/2002 (Α' 
109) για τη σωματική ικανότητα υποψηφίων των Σχολών 
των Μονίμων Υπαξιωματικών του Πολεμικού Ναυτικού. 

δ) Στις Εκθέσεις Αξιολόγησης όλης της σταδιοδρο¬ 
μίας τους να έχουν λάβει χαρακτηρισμό τουλάχιστον 
ΕΠΑΡΚΗΣ ειδικά τη τελευταία τριετία να έχουν εκθέσεις 
αξιολόγησης με τον χαρακτηρισμό ΕΞΑΙΡΕΤΟΣ. 

ε) Κατά την υπηρεσία τους στο Λιμενικό Σώμα ως 
μόνιμοι Λ/Φ να μην έχουν τιμωρηθεί με πειθαρχική ποινή 
περιορισμού συνολικά πάνω από 20 ημέρες ή με ποινή 
φυλάκισης. 

στ) Να μην έχουν καταδικασθεί για τα αναφερόμενα 
στο άρθρο 2 εδάφιο στ ποινικά αδικήματα καθώς και 
για εγκλήματα του Στρατιωτικού Ποινικού Κώδικα. 

ζ) Να έχουν συμπληρώσει ένα (01) έτος ευδόκιμης 
υπηρεσίας εκτός των πτυχιούχων Ιδρυμάτων Ανώτατης 
Εκπαίδευσης. 

η) Οι υποψήφιοι εκ Λιμενοφυλάκων ειδικοτήτων α) Ει¬ 
δικών Δυνάμεων των Ενόπλων Δυνάμεων β) Υποβρυχίων 
Καταστροφέων των Ενόπλων Δυνάμεων και γ) Μουσικού, 
θα πρέπει είτε να υπηρετούν σε αντίστοιχες μονάδες του 
ΛΣ (ΚΕΑ-ΜΥΑ-Φιλαρμονική του ΛΣ) επί μια διετία, είτε να 
έχουν προϋπηρεσία πέντε (5) ετών στις ίδιες μονάδες. 

5. Ειδικότερα οι κάτοχοι απολυτηρίου τίτλου δευτερο¬ 
βάθμιας εκπαίδευσης πρέπει επιπλέον να έχουν: 

α) Απολυτήριο τίτλο με ελάχιστο όριο γενικού βαθμού 
δέκα (10). 

β) Βαθμό αποφοίτησης από τη Σχολή Λ/Φ από 150 
και άνω. 

Αρθρο 13 

Δικαιολογητικά διαγωνισμού 

1. Όσοι/ες έχουν τα προσόντα του άρθρου 12 της 
παρούσας και επιθυμούν να καταταγούν ως Δόκιμοι 
Υπαξιωματικοί, πρέπει να υποβάλλουν αυτοπροσώπως 
στις κατά τόπους Λιμενικές Αρχές ή στην Κεντρική Υπη¬ 
ρεσία του Υπουργείου Εμπορικής Ναυτιλίας Αιγαίου και 
Νησιωτικής Πολιτικής, όπως θα καθορίζεται λεπτομερώς 
στην προκήρυξη, μέσα στις προθεσμίες που ορίζονται 
σ’ αυτή, τα εξής δικαιολογητικά: 
α) Αίτηση συμμετοχής. 

β) Επικυρωμένο φωτοαντίγραφο του Υπηρεσιακού 
Δελτίου Ταυτότητας (δύο όψεις). 

γ) Δύο (02) πρόσφατες φωτογραφίες τύπου διαβα¬ 
τηρίου. 

δ) Επικυρωμένο φωτοαντίγραφο τίτλου σπουδών: 

- οι προερχόμενοι από ΙΑΕ, ΑΕΝ επικυρωμένο φωτο¬ 
αντίγραφο αντίστοιχου πτυχίου ή σχετικής βεβαίωσης 
ή πιστοποιητικού, οι πτυχιούχοι της Ανώτατης Εκπαί¬ 
δευσης της Αλλοδαπής, φωτοαντίγραφο αντίστοιχου 

αναγνωρισμένου τίτλου από το ΔΙΚΑΤΣΑ ή το ΙΤΕ ή το 
ΔΟΑΤΑΠ. Γίνεται δεκτό, μέχρι την ημερομηνία λήξης 
υποβολής των δικαιολογητικών και πιστοποιητικό ή βε¬ 
βαίωση από την Γραμματεία της οικείας Σχολής ότι ο 
υποψήφιος έχει επιτύχει στα προβλεπόμενα μαθήματα 
και έχει ολοκληρώσει τις σπουδές του. 

- οι προερχόμενοι από δευτεροβάθμια εκπαίδευση αντί¬ 
στοιχο απολυτήριο τίτλο ή αποδεικτικό απολύσεως. 

ε) Υπεύθυνη Δήλωση του άρθρου 8 του ν. 1599/1986 ότι 
έχουν όλα τα προσόντα που αναφέρονται στην προκή¬ 
ρυξη, καθώς και ότι τα αναφερόμενα στην αίτησή τους 
στοιχεία είναι αληθή. Στην ίδια δήλωση αναφέρουν αν 
υπάγονται σε ευεργετική διάταξη και αν επιθυμούν να 
κάνουν χρήση του συγκεκριμένου ευεργετήματος. 

στ) Βεβαιώσεις από τις αρμόδιες Υπηρεσίες του 
Υπουργείου Εμπορικής Ναυτιλίας Αιγαίου και Νησιωτικής 
Πολιτικής, όπως θα εξειδικεύεται στην προκήρυξη, στις 
οποίες θα βεβαιώνεται κατά περίπτωση ότι ο υποψήφιος 
έχει τα προσόντα του άρθρου 12 της παρούσης. 

2. Για την υποβολή και τον έλεγχο των δικαιολογη- 
τικών, τη διαδικασία των υγειονομικών εξετάσεων, την 
αθλητική δοκιμασία, τις γραπτές εξετάσεις, τα εξεταζό¬ 
μενα μαθήματα, την εξεταστέα ύλη, τη διαδικασία των 
γραπτών εξετάσεων, τη βαθμολόγηση, τις ενστάσεις 
ισχύουν κατ’ αναλογία τα οριζόμενα στα άρθρα 5, 6, 7, 
8, 9,10 και 11 της παρούσης. 

ΜΕΡΟΣ Γ 

ΚΑΤΑΤΑΞΗ 

Αρθρο 14 

Κατάταξη Επιλεγομένων Ιδιωτών 
και εκ Λιμενοφυλάκων 

1. Με διαταγή του Αρχηγού ΑΣ καθορίζεται η ημερομη¬ 
νία παρουσίασης και κατάταξης στη Σχολή για έναρξη 
της εκπαίδευσης. 

2. Το Υπουργείο Εμπορικής Ναυτιλίας, Αιγαίου και Νη¬ 
σιωτικής Πολιτικής ειδοποιεί με προσωπικά τηλεγραφή¬ 
ματα τους επιτυχόντες για τον τόπο και την ημερομηνία 
παρουσίασης καθώς και τα επιπλέον δικαιολογητικά 
που οφείλουν να προσκομίσουν αυτοπροσώπως στη 
ΔΠΟΕΚ Α' τουΥπουργείου Εμπορικής Ναυτιλίας, Αιγαίου 
και Νησιωτικής Πολιτικής πριν την ημερομηνία κατάτα¬ 
ξης τους τα οποία είναι τα ακόλουθα: 

α) Πιστοποιητικό Εισαγγελικής Αρχής του τόπου κα¬ 
τοικίας του υποψηφίου/ας ότι δεν διώκεται ως φυγό- 
ποινος/η ή φυγόδικος/η που να έχει εκδοθεί τρεις (03) 
μήνες το πολύ πριν από την ημερομηνία υποβολής. 

β) Υπεύθυνη δήλωση του άρθρου 8 του ν. 1599/1986 
όπως αυτό τροποποιήθηκε με το άρθρο 3 παράγραφος 
3 του ν. 2690/1999, με την οποία οι υποψήφιοι δηλώ¬ 
νουν ότι δεν διώκονται ως φυγόποινοι, φυγόδικοι για 
τα προβλεπόμενα στην περίπτωση (στ) του άρθρου 2 
αδικήματα από άλλη, εκτός του τόπου κατοικίας τους, 
Εισαγγελική Αρχή της χώρας και ούτε έχουν παραπεμ- 
φθεί σε δίκη για τα προβλεπόμενα στην περίπτωση (στ) 
του άρθρου 2 αδικήματα. 

Τα παραπάνω δικαιολογητικά πρέπει να έχουν εκδο¬ 
θεί μετά την ημερομηνία έκδοσης της προκήρυξης του 
διαγωνισμού και να είναι νομίμως χαρτοσημασμένα. 

Πιστοποιητικό Στρατολογικής κατάστασης τύπου Α' 
καθώς και Αντίγραφο Ποινικού Μητρώου Δικαστικής 
χρήσης (πρώην ποινικού μητρώου τύπου Α') αναζητού- 
νται αυτεπάγγελτα από τη ΔΠΟΕΚ Α' τουΥπουργείου 


Εμπορικής Ναυτιλίας, Αιγαίου και Νησιωτικής Πολιτικής 
υποχρεωτικά. 

3. Οι επιτυχόντες εκ Λιμενοφυλάκων ενημερώνονται 
με σηματική διαταγή ενυπόγραφα μέσω των Υπηρεσιών 
τους και προσκομίζουν το υπό στοιχείο (α) της παρ. 2 
του άρθρου 14 της παρούσης καθώς επίσης και πιστο¬ 
ποιητικό της Εισαγγελίας του Ναυτοδικείου. 

4. Οι υποψήφιοι που περιλαμβάνονται στον πίνακα επι- 
τυχόντων της Σχολής Δοκίμων Υπαξιωματικών Λιμενικού 
Σώματος κατατάσσονται ως Δόκιμοι Υπαξιωματικοί με 
Απόφαση του Αρχηγού του Λιμενικού Σώματος, που 
δημοσιεύεται στην Εφημερίδα της Κυβερνήσεως και 
δίνουν τον προβλεπόμενο όρκο. Η κατάταξη γίνεται με 
μόνη την ιδιότητα του Δόκιμου Υπαξιωματικού, αφού 
οι ειδικότητες που αναφέρονται στο άρθρο 3 της πα¬ 
ρούσης αποσκοπούν και μόνο στην εξυπηρέτηση της 
διαδικασίας κατάταξης και στις εσωτερικές ανάγκες 
της Υπηρεσίας. 

5. Κατά τη διάρκεια της φοίτησης στη Σχολή οι Δόκι¬ 
μοι Υπαξιωματικοί ΑΣ αμείβονται σύμφωνα με τις ισχύ- 
ουσες εκάστοτε διατάξεις. 

6. Οι Λιμενοφύλακες που εισάγονται ως Δόκιμοι Υπα- 
ξιωματικοί στη Σχολή Δοκίμων Υπαξιωματικών Λ.Σ. και 
από υπαιτιότητά τους δεν ονομάζονται Κελευστές Λ.Σ., 
θεωρούνται ότι συνεχίζουν να φέρουν το βαθμό που κα¬ 
τείχαν πριν από την είσοδό τους στη Σχολή και εφόσον 
δεν επιβληθεί σ' αυτούς η καταστατική πειθαρχική ποινή 
της απόταξης ή δεν αποβληθούν από την Σχολή για 
λόγους πειθαρχίας ή υγείας σύμφωνα με τις ισχύουσες 
διατάξεις, παραμένουν στο Σώμα. Αυτοί εξελίσσονται 
σύμφωνα με τις διατάξεις τους νόμου, χωρίς να προ- 
σμετράται ο χρόνος φοίτησής τους στη Σχολή Δοκίμων 
Υπαξιωματικών Λ.Σ. ως χρόνος για τη συμπλήρωση των 
γενικών τυπικών προς προαγωγή προσόντων τους ή της 
ανειλημμένης υποχρέωσης ελάχιστου χρόνου παραμο¬ 
νής τους στο Σώμα. 

Άρθρο 15 

Μηχανογραφική υποστήριξη διαγωνισμού 

Με Απόφαση Αρχηγού Λ.Σ. συγκροτείται ομάδα εργασί¬ 
ας για τη μηχανογραφική υποστήριξη του διαγωνισμού. 

Άρθρο 16 

Γ ενικές διατάξεις. 

1. Τα δικαιολογητικά των υποψηφίων Υπαξιωματικών 
Λ.Σ. που κατατάσσονται υποβάλλονται αρμοδίως στη 
ΔΠΟΕΚ του Υπουργείου Εμπορικής Ναυτιλίας Αιγαίου 
και Νησιωτικής Πολιτικής. 

2. Τα δικαιολογητικά των υποψηφίων Υπαξιωματικών 
Λ.Σ. που δεν κατατάσσονται τηρούνται στο αρχείο των 
Υπηρεσιών για 6 μήνες και μετά καταστρέφονται, σύμ¬ 
φωνα με τις διατάξεις που ισχύουν κάθε φορά για την 
εκκαθάριση των αρχείων, εκτός αν υπάρχει εκκρεμής 
σχετική δίκη. 

3. Με την παρούσα καταργείται η υπ’ αριθμ. 1211.2/04/07/ 
31.7.2007 απόφαση Υπουργού Εμπορικής Ναυτιλίας «Κα¬ 
τάταξη Δοκίμων Υπαξιωματικών Λιμενικού Σώματος» 
(Β' 1418). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 25 Σεπτεμβρίου 2007 

Ο ΥΠΟΥΡΓΟΣ 

ΓΕΩΡΓΙΟΣ Α. ΒΟΥΛΓΑΡΑΚΗΣ 

